Ehdotettuja viheralueita suunnitelman toteutukseen:

Keräsimme helsinkiläisiltä ehdotuksia mahdollisesti soveltuvista  vähäkäyttöisistä nurmikkoalueista, joita voisi muuttaa kukkakedoksi ja/tai kaupunkiviljelmiksi. Mikäli suunnitelman toteutus tai alueiden soveltuvuus syystä tai toisesta sitä vaatii, voi listaa muokata ja poistaa tähän soveltumattomia alueita. Myöskin uusia tässä listaamattomia alueita, joita ei ole vielä ehdotettu, voisi melko kustannustehokkaasti liittää suunnitelmaan joko heti tai myöhemmissä vaiheissa.

Kaakkoinen Helsinki:
- Kulosaaren metroaseman eteläpuoliset nurmialueet mm. Ukkopekan portaan, Svinhufvudintien ja Itäväylän väliin jäävillä alueilla
- Laajasalossa Sarvastonkaaren ja Jollaksentien välinen suuri puistoalue: suuria leikattuja nurmikoita joita ei käytetä esim piknikpaikkoina (paikallisen huomio). Alueen läpi liikutaan paljon (hyvä oikotie Jollaksesta Yliskylään, tämän voisi huomioida varaamalla tarvittaessa polkuja niityn läpi) mutta sinne ei jäädä oleskelemaan. 
- Itäväylän ja metroradan välinen nurmikkopiennar Kulosaaren ja Herttoniemen välissä
- Herttoniemen kartanon/ Roihuvuoren rantapuiston suuret nurmialueet, jotka tällä hetkellä lähinnä hanhien käytössä, Porolahden nurmikot "kanavan" rannassa Roihuvuoressa. Eli Porolahden puisto, Herttoniemen kartanon puisto, Porosaaren puisto
- Osa Herttoniemen suksipuiston nurmialuueesta. Hiekkakenttä on penkeillä kesäisin hengaavien pussikaljoittelijoiden ja sekakäyttäjien takia vajaalla käytöllä joten voisiko siinä olla kaupunkiviljelylaareja/säkkejä. Hiekkakenttän kohdalla on alunperin ollut lampi, sen entistäminen ja niittyalueen rakentaminen sen ympärille olisi upeaa.
- Herttoniemen teollisuusalueen nurmikenttä Laivalahdenkadun varressa = Asentajan puisto?
- Roihuvuoressa nurmikot Sahaajankadun ja Abraham Wetterin tien kulmassa

Itäinen Helsinki:
- Puotilan "Leikkiniitty" Meripellontien ja Rusthollarintien kulmassa
- Myllypuron ent. kaatopaikan alue Alakiventiellä = Alakivenpuisto?
- Itäkeskuksen peruskoulun ja kielilukion välinen kenttä Kajaaninlinnantien ja Jäätanssipolun välissä
- Vartiokylässä Itäväylän ja Linnalahdenkujan välinen puistikko

Keskinen Helsinki:
- Hermannin rantapuiston ja Toukolan rantapuiston laajat nurmialueet (Arabianrannassa)
- Hermannin puiston nurmikko Eläinlääkärinkadun varrella
- Vallilan puisto ja Stadin ammattiopiston edustan nurmikko Mäkelänkadun varrella
- Koskelan sairaalaa ympäröivät nurmikot

Eteläinen & Läntinen Helsinki:
- Kaisaniemen puiston, Töölönlahden puiston ja Hesperian puiston nurmikoista ehkä osan voisi muuttaa kedoksi ja kaupunkiviljelykäyttöön. Varmasti on jonkin verran myös kävelijöitä, piknik-käyttöä ym, mutta ehkä joku pieni osa niistä voisi silti joutaa niityksikin?
- Eduskuntatalon edustan nurmikko
- Koneen puiston nurmikot
- Pikku-Huopalahden kanavarannan nurmikot
- Eirassa Juhani Ahon patsaan ympäröivä puistikko

Koillinen Helsinki:
- Viikin laajat nurmialueet Koetilaa ympäröivällä sekä sen eteläpuolisella puistomaisella alueella siltä osin mikäli eivät ole lehmien laidunnuskäytössä tai peltona, sekä nurmialueet Viikintien pohjoispuolella (Viikinojanpuisto?)

Koko Helsinki:
- Kaikki teiden pientareet ja liittymien rampit voisivat lähtökohtaisesti olla niittyä/ketoa ja sen voisi huomioida jo rakennusvaiheessa eikä automaattisesti tehdä nurmikkoa.